На былой Саборнай плошчы, якая зараз называецца плошчай Свабоды, стаялі храмы і манастыры, палацы арыстакратаў і дамы багатых гандляроў, рэстараны і крамкі модаў, аптэкі і цукерні, тэатры і нават – у сярэдзіне XIX ст. – драўляны будынак першага мінскага цырка... Калісьці быў і "каралеўскі двор", дзе мог спыняцца кароль. На жаль, мала засталося сёння з тых будынкаў... Самыя прыкметныя – два кафедральныя саборы: праваслаўны Свята-Духаў і каталіцкі Марыінскі.